Cornelia Cole Fairbanks
Cornelia "Nellie" Cole Fairbanks (14. januar 1852 – 24. oktobar 1913) bila je supruga američkog potpredsjednika Charlesa W. Fairbanksa, odnosno Druga dama SAD od 1905. do 1909. godine.

Rodila se u Ohiu kao kćer lokalnog političara i državnog senatora Philandera Colea. Muža je upoznala tokom školovanja na Ženskom wesleyanskom koledžu, gdje je radila kao reporterka za školske novine. Vjenčali su se 1874. i imali tri sina i kćer.

Fairbanksovi su se preselili u Indianu gdje je muž započeo advokatsku, a potom političku karijeru. I Cornelia se isticala javnom djelatnošću, te je postala predsjednicom [Fortnightly Literary Club]] u Indianapolisu. U Washington se doselila 1897. kada joj je muž izabran u Senat, a 1901. postala predsjednicom Kćeri američke revolucije.

Iako joj je muž uživao status konzervativca, ona sama je prihvatila progresivine ideje bliske predsjedniku Theodoreu Rooseveltu, a snažno se zalagala i za žensko pravo glasa. 

Nakon što joj je mužu završio mandat, zajedno sa njim je 1910. krenula na putovanje po svijetu. Umrla je tri godine kasnije od upale pluća.

Izvori

Vanjske veze
 Cornelia Cole Fairbanks Chapter DAR 
 About Cornelia Cole Fairbanks 

|-

Druge dame SAD